**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 9840 din 31.08.2023**

**PROCES – VERBAL**

**Încheiat astăzi 31.08.2023**  în cadrul ședinței ordinare a Consiliului Local al comunei Ion Creangă, care se ține în sala de ședință din clădirea Primăria comunei Ion Creangă si care a fost convocată prin dispoziția primarului nr. 248 din 25.08.2023, pentru ora 16:00.

La lucrările sedinței participă domnul Primar, Dumitru – Dorin Tabacariu, domnul Viceprimar Constantin Vasile si doamna Trișcău Mariana care scrie procesul verbal de sedinta ( secretarul general fiid in concediu medical ).

Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

În urma apelului făcut, la ședință participă un număr de 15 consilieri locali, din totalul de 15 consilieri in functie.

**Domnul Primar** prezintă invitația la ședință și dă cuvântul domnului președinte de ședință, consilier Niță Liviu, care declară deschisă sedința ordinară de astazi 31.08.2023, ora 16:00.

**Domnul presedinte de sedință dă citire proiectului ordinei de zi :**

1. **Aprobarea *Procesului verbal al ședinței*** anterioare;

**2.** ***Proiect de hotarare* nr****.** **94 din 17.08.2023** privind aprobarea conturilor de execuţie ale bugetului local, ale bugetelor instituţiilor şi activităţilor finanţate integral sau parţial din venituri proprii la data de 30.06.2023 - initiator Tabacariu Dumitru- Dorin – Primarul Comunei Ion Creangă.

C 1=Comisia ptr. agricultură, programe de dezvoltare, economico- finaciara, buget –finante, administrarea domeniului public si privat al comunei , gospodarire comunala , servicii si comert.

C 2 = Comisia pentru activitati culturale, culte, învățământ, sănătate, familie, urbanism și amenajarea teritoriului, protectia copilului, protectia mediului, turism, muncă, protectie sociala, tineret și sport.

C 3= Comisia juridică, de disciplină, de apărare a ordinii și linistei publice si a drepturilor cetatenilor.

**3. Întrebări și interpelări**

**Se supune la vot ordinea de zi,** vă consult, dacă sunt discuții pe marginea ordinei de zi. Nu sunt. Se supune la vot ordinea de zi și a fost aprobată in unanimitate de voturi, cu 15 voturi „ pentru„ din totalul de 15 consilieri prezenți;

**Se trece la primul punct al ordinei de zi :** Aprobarea **Procesului verbal al ședinței anterioare**. Vă consult, dacă sunt discuții pe marginea procesului verbal. Nu sunt. Se supune la vot si procesul verbal a fost aprobat in unanimitate de voturi , cu 15 voturi „ pentru„ din totalul de 15 consilieri prezenti;

**Se trece la punctul doi al ordinei de zi :** **Proiect de hotarare nr. 94 din 17.08.2023 privind aprobarea conturilor de execuţie ale bugetului local , ale bugetelor instituţiilor şi activităţilor finanţate integral sau parţial din venituri proprii la data de 30.06.2023.**

Initiator, Primarul comunei Dumitru-Dorin Tabacariu.

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare .

C 1=Comisia ptr. agricultura, programe de dezvoltare , economico- finaciara, buget –finante, administrarea domeniului public si privat al comunei , gospodarire comunala , servicii si comert.

C 2 = Comisia pentru activitati culturale , culte, învățământ , sănătate , familie , urbanism și amenajarea teritoriului , protectia copilului , protectia mediului , turism , muncă , protectie sociala , tineret și sport.

C 3= Comisia juridica, de disciplină, de apărare a ordinii și linistei publice si a drepturilor cetatenilor.

Se întreabă dacă dorește cineva să discute.

Se supune la vot proiectul de hotărâre privind aprobarea conturilor de execuţie ale bugetului local, ale bugetelor instituţiilor şi activităţilor finanţate integral sau parţial din venituri proprii la data de 30.06.2023, se aprobă cu 15 voturi „pentru„ din totalul de 15 consilieri prezenti.

**Se trece la următorul punct pe ordinea de zi : Intrebari si interpelari**

Se da citire cererii numitei Neagu Ana care solicita acordarea unui ajutor de inmormantare pentru Borcila Ana. Din analiza documentelor rezulta ca aceasta a primit ajutor de inmormantare de la Casa Județeană de pensii .Se supune la vot si cerere se respinge , motivat de faptul că a beneficiat de ajutor de înmormântare de la Casa Județeană de pensii.

In continuare se da citire cererii domnului Luchian Ana Maria pentru acordarea unui ajutor de inmormantare ptr pentru fratele Roiu Ioan. Se supune la vot și se aprobă in unanimitate de voturi , cu 15 voturi „ pentru„ din totalul de 15 consilieri prezenti, un ajutor de în sumă de 1000 lei.

Se da citire cererii doamnei Tabacariu Elena-Mihaela, administrator al Sc Solent Group SRL, pentru aprobarea amenajării unei parcări în fața societății, suprafața ocupată din ampriza drumului fiind de 60 mp. Realizarea investiției este din bugetul firmei.

**Domnul consilier Chelaru Constantin** întreabă dacă nu cumva această parcare va fi de fapt terasă și dacă va fi parcare, va fi executată conformă, cu șanțuri și toate cele necesare.

**Domnul Primar** spune că va fi parcare și va fi executată cu tot ce este necesar.

Se supune la votcererea doamnei Tabacariu Elena- Mihaela și se aprobă in unanimitate de voturi , cu 15 voturi „ pentru„ din totalul de 15 consilieri prezenti pentru amenajarea unei parcari.

**In continuare se intreaba cine doreste sa se inscribe la cuvant:**

**Consilier Huci Ion,**

**Consilier Petrache Gabriel,**

**Consilier Huci Bogdan,**

**Domnul consilier Huci Ion** spune că a văzut că a început asfaltarea și mai spune că în ședința anterioară s-a discutat despre faptul că mai întâi ar trebui trase toate utilitățile și apoi asfaltat.

**Domnul Primar** spune că pe unele străzi ampriza permite asfaltarea fără a fi trase utilitățile deoarece executarea serviciilor din urmă nu vor avea treabă cu asfaltul. Străzi precum: Salcâmului, Liliacului, Bradului.

**Domnul consiler Huci Ion** întreabă cum se va proceda în cazul subtraversărilor.

**Domnul Primar** spune că se vor executa subteran.

**Domnul consilier Huci Ion** spune că de exemplu pe strada Mihai Eminescu, lată de 3 m, a fost tăiată în loc să fie subtraversată. Consideră ca se va întâmpla același lucru și în cazul străzilor asfaltate înainte de tragerea utilităților.

**Domnul Primar** spune că este adevărat că pentru asfaltare este nevoie să fie trase mai întâi utilitățile. Pe străzile unde se va asfalta se vor trage mai întâi utilitățile și ulterior va veni și asfaltarea. Singurele concesii sunt străzile menționate anterior unde lărgimea drumului a permis. Mai adaugă domnul Primar fptul că următoarea stradă de asfaltat este Stefan Cel Mare unde se va trage gazul și ulterior va fi astfaltată. În Averești desemeni sunt străzi precum Școlii, Șesului, Enache Fotache unde se lucrează la rețeaua de gaz, urmează realizarea unor conexiuni la apă și canal și ulterior vor fi asfaltate. Asfaltarea se realizează repede, există și finanțare pentru acest proiect și nu trebuie grăbit. Mai dificilă este realizarea rețelei de gaz, unde nu există finanțare în prezent. Se speră ca de luna viitoară să fie semnat contractual pentru finanțare. Este promisă suma de 13 mil lei pentru finalizarea celor 57 km de gaz, mai devreme de 5 ani așa cum era stabilit prin contractual initial. Noroc de programul finanțat prin Anghel Saligny.

**Domnul Primar** mai informează consilierii locali despre faptul că ieri a primit răspuns de la Agenția Administrația Fondului de Mediu de unde s-a reușit contractarea unei finanțări pentru cea de a doua etapă iluminatul public. În prima etapă nu a fost aprobată de drumurile județene din cauza regimului juridic al stâlpilor. Astfel că în prima etapă au fost prinși vreo 660 de stâlpi din zonele neaflate la drumurile județene. Proiectul aprobat acum este în valoare de 2 mil lei și va fi realizat anul viitor după ce va fi finalizată prima parte.

**Domnul consilier Huci Ion** atrage atenția asupra faptului că la stația de autobuz din fața Căminului din Ion Creangă este multă mizerie, chiștoace de țigări, sticle sparte și tot felul de hârtii. Adaugă faptul că de două săptămâni urmărește acest aspect și a remarcat faptul că se face curățenie dar lucrurile se repetă.

**Domnul Primar** confirmă faptul că de curățenie se ocupă primăria, consideră că sunt suficiente coșuri de gunoi amplasate în toate zonele. Aceste evenimente se întâmplă de obicei seara.

**Domnul consilier Huci Ion** consideră că ar trebui luate ceva măsuri.

**Domnul Viceprimar** consideră că poliția ar trebui să se impună în cea ce privește consumul de băuturi alcoolice pe domeniul public.

**Domnul Primar** consider că este vorba de educație. Din punct de vedere al activității poliției vis-à-vis de liniștea publică, s-au făcut pași importanți, nu mai sunt reclamații din partea cetățenilor din acest punct de vedere.

**Domnul consilier Huci Ion** întreabă dacă la stațiile de autobuz nu se poate turna beton în jurul lor, astfel încât trecerea de la asfalt la locul de așteptare să nu se mai facă prin norori sau buruieni.

**Domnul Primar** spune că la unele stații va turna primăria alei de trecere dar la cele aflate pe drumurile județene, aceste alveole vor fi realizate de constructorii drumurilor în momentul asfaltării. Acest lucru deja se întâmplă la Recea unde s-a terminat de asfaltat.

**Domnul consilier Petrache Gabriel** întreabă pe domnul primar dacă a reușit să adune informațiile solicitate în ședința anterioară privind activitatea echipe de fotbal și justificarea sumelor alocate pentru funcționarea ei.

**Domnul Primar** spune că a discutat cu prședintele asociației sportive și este dispus să vină să la discuții privind activitatea echipei de fotbal. Există în contabilitate depus centralizator dar domnul este dispus să vină și la discuții.

**Domnul consilier Huci Bogdan** întreabă dacă pe strada Ion Creangă, unde șanțul nu este finalizat nu se poate săpa un pic cu buldo pentru adâncire, astfel încât apa să se scurgă spre pârâul Brăteasca.

**Domnul Primar** spune că se va rezolva, în luna septembrie speră să închidă cu constructia pe str. Ion Creangă. Mâine vine constructorul, dirigintele și ISC-ul și va discuta cu ei inclusiv această solicitare legată de str. Ion Creangă, ori se va realiza o traversare a străzii ori se va realiza o amenajare de rigolă cu șanț betonat și tot ce mai trebuie. Se va găsi cea mai bună soluție așa cum s-a procedat și la Recea unde în urma unor ploi apa intra în curțile oamenilor și s-a reușit o traversare cu 2 tuburi cu canalizarea apei astfel încât să nu mai intre în curțile oamenilor.

**Domnul consilier Huci Ion** spune că a văzut la șanțurile realizate recent că apa se revarsă din ele în curtea omului.

**Domnul Primar** spune că a fost sesizat constructorul și Consiliul Județean și se așteaptă găsirea celei mai bune soluții în funcție de ce spune proiectantul. Oricum drumul este în garanție, se sta de capul lor până se vor rezolva toate inconvenientele. Oricum au fost rezolvate multe din probleme apărute pe parcursul lucrărilor.

**Domnul consilier Niță Liviu** spune că același proiect în Cotul Vameș, nu are prevăzute șanțuri betonate pentru că nu s-a găsit o varianta de descărcare a apei, și astfel apa se va scurge în pământ în șanțurile adâncite. Deasemeni aduce la cunoștina consilierilor locali faptul că acei interlopi care creau probleme în comună și despre care au mai fost discuții în ședințele de consiliu, au fost ridicați de către poliția din comună și arestați în urma unor altercații dintre benzile rivale.

**Domnul conilier Huci Bogdan** întreabă despre apa și canal pe strada Ion Creangă și despre soluția găsită pentru betonarea șanțurilor.

**Domnul Primar** spune că în septembrie va fi realizată betonarea șanțurilor. Despre lucrarea de apă și canal în momentul de față s-a reușit achiziția consultanței pentru proiect, se va realiza documentația și în luna septembrie va fi scoasă la licitație restul de lucrare de executat.

Se intreaba daca mai doreste cineva să discute pe marginea ordinei de zi. Nu mai dorește nimeni să i-a cuvântul.

Domnul președinte de sedintă, declar închise lucrările de astăzi ale ședinței.

Drept pentru care s-a incheiat prezentul proces-verbal.

**PREŞEDINTE DE ŞEDINTA INTOCMIT**

**CONSILIER LOCAL SECRETAR GENERAL**

**Niță Liviu Mihaela NIȚĂ**